钦定古今图书集成/理学汇编/学行典/第069卷 > 颜氏家训 > 《名实篇》
## 钦定古今图书集成/理学汇编/学行典/第069卷 > 颜氏家训 > 《名实篇》

“名之与实，犹形之与影也。德艺周厚，则名必善焉；容
色姝丽，则影必美焉。今不修身而求令名于世者，犹
形甚恶而责妍影于镜也。”上士忘名，中士立名，下士
窃名。忘名者体道合德，享鬼神之福祐，非所以求名
也。立名者修身慎行，惧荣观之不显，非所以让名也；
窃名者厚貌深奸，干浮华之虚称，非所以得名也。
人足所履，不过数寸，然而咫尺之途，必颠蹶于崖岸；
拱抱之梁，每沈溺于川谷者，何哉？为其旁无馀地故
也。君子之立己，抑亦如之。至诚之言，人未能信；至洁
之行，物或致疑，皆由言行声名，无馀地也。吾每为人
所毁，常以此自责。若能开方轨之路，广造舟之航，则
仲由之言信，重于登坛之盟；赵喜之降诚贤于折冲
之将矣。　吾见世人，清名登而金贝入，信誉显而然
诺亏，不知后之矛戟毁前之干橹也。宓子贱云：“诚于
此者形于彼。”人之虚实真伪在乎心，无不见乎迹，但
察之未熟耳。一为察之所鉴，巧伪不如拙诚，承之以
羞大矣。伯石让卿，王莽辞政，当于尔时，自以巧密，后
人书之，留传万代，可为骨“寒毛竖”也。近有大贵，孝悌
著声，前后居丧，哀毁逾制，亦足以高于人矣。而尝以
苫块之中，以巴豆涂脸，遂使成疮，表哭泣之过，左右
童竖，不能掩之，益使外人谓其居处饮食，皆为不信以一伪丧百诚者，乃贪名不已故也。有一士族，读书
不过二三百卷，天才钝拙，而家世殷厚，雅自矜持，多
以酒犊珍玩交诸名士，甘其饵者，递相吹嘘，朝廷以
为文华。亦尝出境聘东莱王。韩晋明，笃好文学，疑彼
制作多非机杼，遂设䜩言，面相讨试，竟日欢谐，辞人
满席，属音赋韵，命笔为诗，彼造次即成，了非向韵。众
客各自沈吟，遂无觉者。韩退叹曰：“果如所量。”韩又尝
问曰：“王珽杼上终葵首，尝作何形？”乃答云：“珽头曲圜，
势如葵叶耳。韩既有学，忍笑为吾说之。”　治点子弟
文章，以为声价，大弊事也。一则不可常继，终露其情；
二则学者有凭，益不精励。邺下有一少年，出为襄国
令，颇自勉笃，公事经怀，每加抚恤，以求声誉。凡遣兵
役，握手送离，或赍梨枣饼饵，人人赠别，云：“上命相烦，
情所不忍”，道路饥渴，以此见思，民庶称之，不容于口，
乃迁为泗州别驾。此费日广，不可常周，一有伪情，触
涂难继，功绩遂败损矣。　或问曰：“夫神灭形消，遗声
馀价，亦犹蝉壳蛇皮，兽迒鸟迹耳，何预于死者，而圣
人以为教乎？”对曰：“劝也。劝其立名，则获其实。且劝一
伯夷而千万人立清风矣，劝一季札而千万人立仁
风矣，劝一柳下惠而”千万人立真风矣；劝一《史鱼》，而
千万人立直风矣。故圣人欲其鱼鳞凤翼，杂沓参差，
不绝于世，岂不弘哉！四海悠悠，皆慕名者，盖因其情
而致其善耳。抑又论之，祖考之嘉名美誉，亦子孙之
冕服墙宇也。自古及今，获其庇荫者众矣。夫修善立
名者，亦犹筑室树果，生则获其利，死则遗其泽。世人
汲汲者不达此意。若其与魂爽俱昇，松柏皆茂。惑矣
哉。